Document ID: /roh_data/filtered/fineweb-2-filterrobots_roh.jsonl.gz/51501

Tenor Jon Carl Stecher, il schef da l'uffizi da construcziun da Scuol, haja la construcziun da la punt d'urgenza funcziunà tenor plan. L'armada metta a disposiziun la punt gratuitamain per in mez onn fin ch'ina punt civila è construida.
Anc mai ha l’armada svizra installà ina tala punt en in cas d’urgenza per diever civil. Grazia a questa premiera n‘è S-charl ussa betg pli separà dal rest da mund.
19 schuldads da l’armada svizra han lavurà sin il plazzal da la punt provisorica en la Val S-charl. A partir da damaun venderdi duain uschia var 80 persunas pudair bandunar la Val S-charl sin via. La punt provisorica cun ina lunghezza da 46 meters po purtar paisas fin ad 80 tonnas.
RR novitads 15:00